Diari Oficial de la Generalitat Valenciana


Sumari del DOGV 5070, del 12-08-2005 (2005/8772)

ORDE de 15 de juny 2005, de la Conselleria d'Empresa, Universitat i Ciència, per la qual es dóna publicitat a les línies de crèdit i a l'import global màxim destinat a la concessió d'ajudes en matèria d'artesania per a l'exercici pressupostari 2005.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8772


Data del document
:   15-06-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * cambra de comerç i indústria
    * ajuda a les empreses
    * ajuda pública
    * producció artesanal
    * suport econòmic
    * artesà
    * centre d'investigació
    * empresa artesanal
    * associació professional

ORDE de 15 de juny 2005, de la Conselleria d'Empresa, Universitat i Ciència, per la qual es dóna publicitat a les línies de crèdit i a l'import global màxim destinat a la concessió d'ajudes en matèria d'artesania per a l'exercici pressupostari 2005. [2005/X8772]
  
Amb data 10 de gener de 2005 va ser publicada en el Diari Oficial de la Generalitat Valenciana l'Orde de 29 de desembre de 2004 de la Conselleria d'Empresa, Universitat i Ciència, sobre la concessió d'ajudes en matèria d'artesania per a l'exercici pressupostari 2005.
  
Després de la publicació de la Llei de Pressuposts de la Generalitat Valenciana per al present exercici i segons el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, escau publicar les línies de crèdit que financen les esmentades ajudes, així com l'import global màxim destinats a estes.
  
En la seua virtut i d'acord amb el que establix la disposició addicional primera de l'Orde de 29 de desembre de 2004 de la Conselleria d'Empresa, Universitat i Ciència,
  
ORDENA
  
Article 1
  
Per a l'exercici 2005 i d'acord amb el que establix la Llei 14/2004, de 29 de desembre, de Pressuposts de la Generalitat Valenciana per al dit exercici, les ajudes establides per l'Orde de 29 de desembre de 2004 de la Conselleria d'Empresa, Universitat i Ciència (DOGV, de 10.01.2005), sobre la concessió d'ajudes en matèria d'artesania per a l'exercici pressupostari 2005, s'han de finançar a càrrec de la secció, el programa, la línia i l'import global màxim que a continuació s'especifica:
  
Secció 11. Programa 722.20 Política Industrial
  
Capítol IV. Línia T0135, import global màxim: 679.810 €.
  
Capítol VII. Línia T0139, import global màxim: 475.957,50 €
  
Article 2
  
La present orde entra en vigor el dia de la data, sense perjuí de la posterior publicació en el Diari Oficial de la Generalitat Valenciana.
  
València, 15 de juny de 2005
  
El conseller d'Empresa, Universitat i Ciència,